# Que familia a de Carlos IV!

## Glosario

## Camarilla

Definición:

  Grupo reducido de persoas que inflúen no poder de maneira informal.

Exemplo:

  A camarilla de Fernando influía nas decisións políticas.

## Valido

Definición:

  Persoa de confianza do rei que exerce gran poder e influencia no goberno.

Exemplo:

  Manuel Godoy foi o valido de Carlos IV.

# Cousas de familia

## Lembra e entra en situación

Coñeces esta obra de Goya?

É moi coñecido o cadro de Goya, pintor de corte de Carlos IV, no que se retrata a familia real. Despois faremos un repaso da galería de personaxes que aparecen retratados, que ao parecer quedaron gratamente impresionados pola calidade do pintor… outros tempos, gustos estéticos.

Un destes personaxes é Fernando, o herdeiro do seu pai e príncipe de Asturias.

Cara o ano 1808, o monarca Carlos IV de España, estaba moi desprestixiado pola influencia do seu valido Manuel Godoy e polos problemas económicos e militares. Había un gran malestar popular, polo seu goberno que estaba instigado pola camarilla do príncipe Fernando, que buscaba substituír o seu pai antes de que Godoy seguira acadando máis poder e convertese nunha ameaza para o seu futuro.

En marzo, a combinación de todas estas tensións, provocou o estalido do denominado, Motín de Aranjuez, que obrigou a Carlos IV a abdicar no seu fillo Fernando, alcumado o Desexado.

Na política internacional, Carlos IV seguiu unha política de temor á extensión da Revolución cara o seu reino. Despois de fracasar unha política bélica contra a nova república, en agosto de 1796, España e Francia subscribiron o Tratado de Santo Ildefonso. Con este tratado ambas nacións obrigábanse a prestarse apoio e defensa fronte a calquera agresión que puidesen padecer por parte doutros Estados.

Napoleón Bonaparte tiña coma principal obxectivo derrotar a Gran Bretaña, principal potencia naval do momento, e xa que non podía acceder ás Illas Británicas ante a superioridade naval inglesa, como se viu na Batalla de Trafalgar en 1805 e que rematou coa derrota da frota franco-española. Por iso, decretou o Bloqueo Continental o ano seguinte desta batalla prohibindo aos países europeos comerciar cos británicos.

España, gobernada por Carlos IV de España e baixo a influencia do seu valido Manuel Godoy, asinou un novo tratado: O Tratado de Fontainebleau en 1807. Este tratado permitía a entrada das tropas francesas en España para invadir Portugal, principal aliado de Gran Bretaña e que comerciaba a pesar do bloqueo con ela, a cambio de repartirse o territorio portugués.

## Lectura facilitada

Crise da monarquía (1808)

- En 1808, Carlos IV (cuarto) de España estaba moi desprestixiado.
  Os motivos foron a influencia de Manuel Godoy e os problemas económicos e militares.
- En marzo produciuse o Motín de Aranjuez.
  Obrigou a Carlos IV (cuarto) a abdicar no seu fillo, Fernando VII (sétimo) de España.

Intervención de Napoleón

- España aliárase con Francia contra Gran Bretaña (Tratado de Santo Ildefonso).
- Napoleón impuxo o Bloqueo Continental tras a derrota na Batalla de Trafalgar.
- En 1807 (mil oitocentos sete) asinouse o Tratado de Fontainebleau,
  que permitiu a entrada de tropas francesas en España.

## Audio

audio/mpeg

Napoleón aproveitou a debilidade da monarquía española, que quedara en evidencia despois do Motín de Aranjuez. Por iso chamou a Carlos IV e o seu fillo Fernando VII á cidade francesa de Baiona para resolver o conflito entre eles.

Alí produciuse o que se coñece como as Abdicacións de Baiona: os dous renunciaron ao trono de España. Napoleón aproveitou a situación e entregou a coroa ao seu irmán, que pasou a ser o rei Xosé I Bonaparte.

A cambio da renuncia á coroa de España, Carlos IV e Fernando VII recibiron pensións anuais moi elevadas, residencia e mantemento en Francia, con trato de realeza.

A Carlos IV ofrecéronlle promesas territoriais (como unha parte de Portugal), mentres que Fernando VII marchou a Francia, onde viviu mantendo o seu status de rei grazas a Napoleón, que o tiña retido como prisioneiro. Alí ocupaba o seu tempo en actividades como montar a cabalo, bordar, recibir clases de danza, tocar o pianoforte, ler, xogar ao billar e ás cartas, e asistir a representacións teatrais. Co paso do tempo, Fernando felicitou a Napoleón por colocar no trono de España a Xosé Bonaparte e mesmo pediulle que o adoptase como fillo.

Mentres tanto, en Madrid, a saída do resto da familia real do Pazo Real alarmou á poboación que, o 2 de maio de 1808, se levantou para impedir que os derradeiros membros da familia foran levados á Francia.

Este feito marca o inicio da Guerra da Independencia Española.

Durante a guerra, Fernando VII permaneceu retido en Francia ata o seu regreso a España en 1814. Durante este cativerio en España organizábase a resistencia contra os franceses. Reuníronse as Cortes de Cádiz que aprobaron a Constitución de 1812 , de carácter liberal.

Cando Fernando VII volveu, foi recibido con entusiasmo por parte do pobo que o coñecía como “o Desexado”. Con todo, pouco despois anulou a Constitución de 1812 e restaurou o absolutismo, iniciando unha etapa de represión e fortes tensións políticas entre liberais e absolutistas.

O valido era un alto personaxe, un varón de máxima confianza do rei e que gobernaba no seu nome.

Popularmente foi coñecida como A Pepa, xa que foi aprobada o día de San Xosé.

## Lectura facilitada

Abdicacións e guerra

- Napoleón chamou a Carlos IV (cuarto) e Fernando VII (sétimo) a Francia.
  Nas Abdicacións de Baiona, ambos os dous renunciaron ao trono.
- Napoleón nomeou rei o seu irmán, Xosé I (primeiro) Bonaparte.
- O 2 de maio de 1808 (mil oitocentos oito) comezou a Guerra da Independencia Española.

Consecuencias

- Durante a guerra aprobouse a Constitución española de 1812 (mil oitocentos doce), de carácter liberal.
- En 1814 (mil oitocentos catorce) Fernando VII (sétimo) regresou, anulou a Constitución e restaurou o absolutismo.

## Audio

audio/mpeg

# Ordena a liña do tempo: do 1808 ao 1814

Da crise da monarquía á restauración absolutista.

- 1808 Motín de Aranjuez. O pobo rebélase contra Godoy.
- Abdicación de Carlos IV. Sobe ao trono Fernando VII de España.
- Abdicacións de Baiona. Napoleón obriga a abdicar a Carlos IV e Fernando VII.
- Nomeamento de Xosé I Bonaparte como rei.
- 2 de Maio. Levantamento en Madrid.
- Comezo da Guerra da Independencia Española.
- 1809-1810 Formación de Xuntas de goberno para organizar a resistencia.
- Convocatoria das Cortes de Cádiz.
- 1812: 19 de Marzo → Aprobación da Constitución Española de 1812.
- Soberanía nacional. División de poderes. Fin do absolutismo.
- 1813 Derrotas francesas.
- Tratado de Valençay: Napoleón recoñece a Fernando VII como rei.
- 1814 Regreso de Fernando VII a España.
- Apoio dos absolutistas (Manifesto dos Persas).
- Anulación da Constitución de 1812. Restauración do absolutismo.

Comprobar

Correcto!

2026219224751-60
Actividade non completada#Actividade superada. Puntuación: %s#Actividade non superada. Puntuación: %s#Lista desordenada

A resposta correcta é:

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)